section_heading: Povijesni razvoj
paragraph_text: thumb|left|Grb [[Markgrofovija Istra|Markgrofovije Istre 1849. – 1918.]] Koza, odnosno jarac zabilježeni su kao simbol Istre još u starorimsko doba, međutim od pojave grbova u Europi pa sve do 19. stoljeća Istra nije bila jedinstvena politička cjelina, stoga i nije postojao njezin službeni grb. Ipak, postoje dokazi o upotrebi grba s kozom u polju (s različitim inačicama položaja koze i boja u štitu) kao neslužbenoga simbola poluotoka ili samo njegova austrijskog dijela. Konačnim oblikovanjem Markgrofovije Istre (1860.) nastaje i njezin grb: u plavom polju zlatna koza s crvenim papcima i rogovima. Kao dio grba krunovine Austrijsko primorje nalazio se u donjem lijevom polju. Taj je grb bio simbol Istre i za talijanske vlasti, ali je nakon pripojenja Jugoslaviji iščeznuo.